Αντισεισμικές μελέτες σε γέφυρα μεγάλου μήκους που σχεδιάστηκε ως προβολοδόμηση και εναλλακτικώς ως καινοτόμος προκατασκευή
Creators: name: Πέσιος, Δημήτριος Κωνσταντίνου
Publisher: name: Aristotle University of Thessaloniki
Year: 2016
Subjects: Γέφυρα
Προκατασκευή
Προβολοδόμηση
Bridge
Prefabrication
Cantilever

description: Η παρούσα εργασία ασχολείται με μια εναλλακτική πρόταση αντισεισμικής μελέτης της γέφυρας Γ4 του Β.Ο.Α.Κ. (Βόρειος οδικός άξονας Κρήτης). Η εν λόγω γέφυρα έχει μελετηθεί με τη μέθοδο της προβολοδόμησης η οποία όχι άδικα χαρακτηρίζεται ως μέθοδος πολυτελείας. Έχει μήκος 440 μ. και είναι καμπύλη οριζοντιογραφικά σε μεγάλος μέρος του μήκους της. Διασχίζει, επίσης, τον ποταμό Απολεμέση, ενώ τοποθετείται σε μεγάλα ύψη από το έδαφος. Η σεισμικότητα είναι και αυτή ένας αντίπαλος για τον μελετητή αφού η περιοχή κατατάσσεται στη δεύτερη ζώνη. Θετικό χαρακτηριστικό είναι το καλό γενικά έδαφος, που δίκαια χαρακτηρίζεται ως έδαφος κατηγορίας Β. Η εναλλακτική με την οποία καταπιάνεται η εργασία αφορά μια καινοτόμο πρόταση προκατασκευής. Βασική διαφορά με την συμβατική προκατασκευή είναι ότι τα προκατασκευασμένα μέλη δεν είναι αμφιέρειστα έτσι ώστε να γεφυρώνουν το άνοιγμα μεταξύ των βάθρων, αλλά αμφιπροέχουσοι πρόβολοι που τοποθετούνται πάνω στα μεσόβαθρα και προέχουν προς τα ανοίγματα δεξιά και αριστερά αυτών. Τα τμήματα μεταξύ των προκατασκευασμένων αμφίπλευρων προβόλων σκυροδετούνται με χυτή επί τόπου διαδικασία με τη χρήση αναρτημένων μεταλλότυπων. Τα ακρόβαθρα είναι και αυτά χυτά επί τόπου. Σκυροδετούνται μαζί με το τμήμα του καταστρώματος ανάμεσα σ' αυτά και τους προκατασκευασμένους αμφίπλευρους προβόλους που προέχουν από τα ακραία μεσόβαθρα. Το τελικό αποτέλεσμα είναι μονολιθικό αφού οι κεφαλές των μεσοβάθρων μετά την τοποθέτηση των προκατασκευασμένων μελών σκυροδετούνται για την επίτευξη της σύνδεσης καταστρώματος – μεσοβάθρων. Εφέδρανα τοποθετούνται μόνο στα ακρόβαθρα για λόγους λειτουργικότητας. Ιδιαίτερο σημείο της εργασίας είναι τα stoppers, που τοποθετούνται στα ακρόβαθρα, τα οποία εμποδίζονται να κινηθούν διαμήκως της γέφυρας σε κατάσταση σεισμού. Στις λοιπές μεγάλες μετακινήσεις όπως είναι αυτές που προκαλούνται από τη συστολή ξήρανσης, τον ερπυσμό και τη θερμοκρασία του περιβάλλοντος, η κίνηση τους είναι ανεμπόδιστη. Ενδιαφέρον επίσης παρουσιάζουν οι διατομές των κοντών μεσοβάθρων. Αυτές επιλέγονται με κύριο το αντισεισμικό κριτήριο, παράλληλα όμως επιθυμείται να μην προκύψει αντιαισθητικό αποτέλεσμα. Έτσι για τα κοντά μεσοβάθρα γίνονται δύο εναλλακτικές που διαφέρουν ως προς την κανονικότητα της γέφυρας. Στην πρώτη, τα μεσόβαθρα τεμαχίζονται στο μέσον τους, ενώ στην δεύτερη, τεμαχίζονται έτσι ώστε να παραμείνουν μόνο δύο λεπίδες από την συνολικά κοίλη ορθογωνική διατομή.
description: This project discusses an alternative seismic study of G4 bridge of Northern Road Axis of Crete (ΒΟΑΚ). This bridge has been planned with cantilever method which is justiiably characterized as a luxurius method. Its length is 440 m. and it is in horizontal curve extending along a long part of its length. Also it crosses the Apolemesis river, while stands at great heights from the ground. The seismicity is also an obstacle to the engineer as the region belongs to the second zone. A positive feature is the generally good soil, fairly characterized as a Class B soil. The project deals with an alternative innovative proposal of prefabrication. The key difference from the conventional prefabrication is that the precast members are not simply supported so as to bridge the gap between the piers, but members with different shape placed each one in one pier in order to protrude at the openings right and left thereof. The sections between the prefabricated members are concreted with cast in situ process using suspended formwork. The abutments are also cast in situ. They are concreted together with the piece of the deck between them and the precast members placed at the edges of the piers . The final result is monolithic since the heads of the piers after the placement of the precast members are concreted in order to achieve monolithic connection between the deck and the piers. Bearings are placed only at the abutments for functional reasons. A particular point of the project are the stoppers placed at the abutments, which are prevented from moving in the longitudinal direction of the bridge in the event of an earthquake. In other large movements such as those caused by the drying shrinkage, creep and the ambient temperature their movement is unimpeded. The sections of the short piers are also of great interest. These are chosen mainly according to the seismic criteria, but we also want to avoid an ugly result. So for the short piers there are two alternative options which differ in the regularity of the bridge. In the first one, the piers are cut in the middle, while in the second one they are cut in order to remain only two blades from the total hollow rectangular section.